In-navy Taljana ħabbret li qed tagħmel ħidma intensiva biex issalva mal-elf immigrant irregolari li jinsabu abbord sitt bċejjeċ tal-baħar fil-Mediterran. Total ta’ 228 irġiel, forthom 18 taħt l-età, kienu interċettati fuq żewġ dinghies. L-awtoritajiet qalu li sadanittant qed tkompli l-ħidma biex jiġu salvati s-700 immigrant l-oħra. Minn nofs Ottubru, wara li l-patrols fil-Mediterran bdew isiru aktar rigorużi wara l-għarqa ta’ 400 immmigrant irregolari, it-Taljani salvaw fuq 6,500 persuna.